# Societat Catalana d'Amics de Marcel Proust

La Societat Catalana d'Amics de Marcel Proust és una associació cultural catalana que té per objecte aplegar els amants de l'obra de Marcel Proust així com divulgar i promoure la seva lectura a Catalunya. Fundada el 2014, va començar les seves activitats a principis de l'any 2015, amb motiu de l'inici de dues traduccions al català de l'obra de Proust A la recerca del temps perdut, a càrrec de Josep Maria Pinto i Valèria Gaillard.
L'associació va col·laborar amb la Càtedra Josep Pla, de la Universitat de Girona en l'organització d'unes jornades (9 i 10 de juny de 2016) sota el títol "Proust a Catalunya. Experiències de lectura (Lectors, crítics, traductors i detractors de la Recherche)", les quals varen donar lloc al llibre Proust a Catalunya (Xavier Pla, ed; 2016).
Col·labora habitualment en l'organització d'actes o cicles relacionats amb la figura de Proust amb diverses entitats com, entre d'altres, l'Ateneu Barcelonès, la Filmoteca de Catalunya o el Born Centre de Cultura i Memòria, on va fer-se la primera presentació pública de l'associació així com l'acte central del conjunt d'activitats organitzades o promogudes per l'associació amb motiu del centenari de la mort de l'escriptor, l'any 2022.
L'escriptor francès resident a Barcelona Mathias Énard va publicar l'any 2016 un poemari titulat Dernière communication à la société proustienne de Barcelone, amb un poema ("Dernière communication") compost a la manera d'una intervenció davant d'aquesta entitat.

## Publicacions

* Recerques : butlletí de la Societat Catalana d'Amics de Marcel Proust., publicat anualment des del 2019.

## Referències

* ↑ «Guia d'Entitats». Departament de Justícia, Drets i Memòria. Generalitat de Catalunya. [Consulta: 21 novembre 2023].
* ↑ «La Societat d'Amics de Marcel Proust busca aplegar els lectors i estudiosos de l'autor i divulgar-ne l'obra a Catalunya». 3Cat. CCMA Corporació Catalana de Mitjans Audiovisuals, 15-05-2015. [Consulta: 21 novembre 2023].
* ↑ Serra, Montserrat «Neix la Societat d’Amics de Marcel Proust». VilaWeb, 20-05-2015 [Consulta: 21 novembre 2023].
* ↑ Presentació de l'associació, el 20 de maig de 2015, al Born Centre de Cultura i Memòria, a càrrec d'Amadeu Cuito (president d'aquesta), del filòsof Víctor Gómez Pin i del cineasta Albert Serra: Vídeo a YouTube
* ↑ «Proust a Catalunya. Experiències de lectura (Lectors, crítics, traductors i detractors de la 'Recherche')». Universitat de Girona - Càtedra Josep Pla, 01-06-2016. [Consulta: 21 novembre 2023]. Els enregistraments de les diferents intervencions estan disponibles a: «Proust a Catalunya. Experiències de lectura (Lectors, crítics, traductors i detractors de la 'Recherche')». DUGiMedia. Universitat de Girona, 01-06-2016. [Consulta: 21 novembre 2023].
* ↑ Porras, Marina «Proust retrobat». Núvol [Barcelona], 16-06-2016 [Consulta: 21 novembre 2023].
* ↑ Bosch, M. Carme; Coll-Vinent, Sílvia; Craig, Herbert E.; Cuito, Amadeu; Gaillard, Valèria; Grasset, Eloi; Marí, Antoni; Martí Monterde, Antoni; Molla, Guillem; Penalba, Neus; Pinto, Josep Maria; Pla, Xavier; Ponsatí-Murlà, Oriol; Rosselló, Pere; Santamaria, Vicent. Proust a Catalunya. Lectors, crítics, traductors i detractors de la 'Recherche'. Editor: Xavier Pla. Arcadia, novembre 2016. ISBN 9788494616303.
* ↑ «Un melòman anomenat Proust». L'Arxiu de la Paraula. Ateneu Barcelonès, 2020. [Consulta: 28 novembre 2023].
* ↑ «Proust i el cinema, una relació impossible?». Filmoteca de Catalunya, 2017. [Consulta: 28 novembre 2023].
* ↑ «100 anys sense Marcel Proust». Programació desembre 2022. Filmoteca de Catalunya, 2022. [Consulta: 28 novembre 2023].
* ↑ Farrés, Glòria. «Marcel Proust, presentat en societat». Núvol. El digital de la cultura, 23-05-2015. [Consulta: 28 novembre 2023].
* ↑ «La memòria retrobada. Recordar Proust». YouTube, 25-11-2022. [Consulta: 28 novembre 2023].
* ↑ Éditions Inculte, París 2016; ISBN 979-10-95086-34-5
* ↑ Rahal, Sophie «Mathias Enard : “Barcelone est bien plus que la capitale de la Catalogne”» (en francès). Telérama. Groupe Le Monde [París (França)], 15-03-2018 [Consulta: 28 novembre 2023]. «El poema comença: "Amics / Us haig de confessar / Je n'ai preparé cette intervention / Je compte sur la mémoire et l'alcool / ..." i acaba "... / Quittons Combray la blanche / Nous sommes des livres sur un tas / Elles viendront / Adéu amics / Vient la nuit où l'on ne peut plus peindre / Vient le jour qui ne se relève pas."»
* ↑ «Recerques (Societat Catalana d'Amics de Marcel Proust)». Catàleg BNC. Biblioteca Nacional de Catalunya. [Consulta: 21 novembre 2023].
* ↑ «Recerques (Societat Catalana d'Amics de Marcel Proust) Catalán». Datos-BNE.es. Biblioteca Nacional de España. [Consulta: 21 novembre 2023].